สวัสดีค่ะ อยากจะปรึกษาคุณเรื่องอาการของแม่ แม่มีอาการหวาดระแวงอยู่ตลอดเวลาคิดในแง่ลบตลอดดเวลา ระแวงว่าจะมีคนมาทำร้ายและปองร้ายอยู่ตลอดเวลา กลางคืนหมาที่บ้านเห่าแม่ก็จะวิ่งมาดูเพราะคิดว่าจะมีคนมาปองร้าย แม่ดื่มสุราหนักด้วยค่ะดื่มมาเป็นเวลาหลายปีแล้ว คิดว่าคนนินทาแล้วก็พูดเสียดสีตลอดเวลาไปต่างที่ต่างจังหวัดเจอใครก็จะมาเล่าให้ที่บ้านฟังว่ามีคนนินทาทั้งที่ไม่ใช่แบบนั้น บางครั้งแม่ก็ไปแอบฟังหลบๆซ่อนๆฟังคนอื่นคุยกันแล้วเอามาประติดประต่อว่าคนอื่นเขานินทาว่าร้าย แม่มองโลกในแง่ร้ายตลอดเวลาเลยค่ะ มีอาการคิดไปเองและประติดประต่อเรื่องราวเอาเอง มีอารมณ์ค่อนข้างรุนแรงและโมโหร้าย นอนไม่หลับและนอนน้อยกว่าปกติ แม่เป็นแบบนี้มา3-4ปีแล้วค่ะ แต่คนในครอบครัวก็พยายามหาสาเหตุและลองปรึกษากันว่าจะทำอย่างไร อยากทราบค่ะว่าอาการที่แม่เป็นอยู่คืออาการอะไรและร้ายแรงหรือไม่
สวัสดีคะ ตอนนี้แม่น่าจะมีปัญหาได้ทั้งภาวะทางกายและทางจิตค่ะ ขออธิบายให้เข้าใจง่ายๆดังนี้นะค่ะเนื่องจากสมองเป็นตัวสั่งการให้คนเรามีความคิดการตัดสินใจ หรือ ควบคุมพฤติกรรมของเราค่ะ ถ้าสมองมีความผิดปรกติไม่ว่าจะตัวสมองเองที่ทำหน้าที่ควบคุมพฤติกรรมหรือ สารสื่อประสาทที่อยู่ในสมอง จะทำให้คนไข้มีปัญหาเรื่องพฤติกรรม หรือ การควบคุมตัวเองค่ะดังนั้นก่อนอื่นต้องไปตรวจเอกซเรย์คอมพิวเตอร์หรือแม่เหล็กไฟฟ้าว่าไม่มีปัญหาพยาธิสภาพในสองก่อนนะค่ะเรื่องที่สอง ภาวะไทรอยด์เป็นพิษ อาจจะทำให้คนไทยมีภาวะคล้ายทางจิตได้คือ มีเรื่องของหวาดระแวงในคนไข้อายุมากขึ้นนได้ค่ะภาวะสมองเสื่อมซึ่งต้องเริ่มมองดูค่ะ เพราะในบางคนสามารถเป็นได้ตั้งแต่อายุไม่มากค่ะ อาจจะต้องพาแม่ไปประเมินเรื่องของภาวะสมองเสื่อมค่ะ เพราะภาวะนี้อาจจะเกิดจากมีปัญหาของเส้นเลือดในสมองก็ได้ค่ะภาวะทางจิตซึ่งอาจจะเป็นภาวะที่ต้องคำนึกถึงมากที่สุดตอนนี้ เนื่องจากคนไข้หวาดระแวงมากค่ะดังนั้นแนะนำดังนี้ค่ะตรวจเพื่อหาว่ามีโรคอะไรที่แฝงอยู่หรือไม่พบจิตแพทย์เพื่อประเมินสภาวะทางจิต ความเครียด โรคซึม เศร้า ภาวะจิตเภทค่ะ